2. pielikums

Cenu aptaujai “Zivsaimnieciskās ekspluatācijas (apsaimniekošanas) noteikumu

izstrāde Mērsraga kanālam Talsu novada teritorijā”, identifikācijas Nr. TNPz 2024/20

TEHNISKĀ SPECIFIKĀCIJA

“Zivsaimnieciskās ekspluatācijas (apsaimniekošanas) noteikumu izstrāde Mērsraga kanālam Talsu novada teritorijā”

1. Veikt Talsu novada Mērsraga kanāla zivsaimnieciskās ekspluatācijas (apsaimniekošanas) noteikumu izstrādi saskaņā ar šīs tehniskās specifikācijas prasībām.
2. Izstrādes procesā sadarboties ar Talsu novada pašvaldību.
3. Darbus veikt saskaņā ar izstrādes laikā spēkā esošiem Latvijas Republikas normatīvajiem aktiem, ja to prasības attiecas uz izstrādājamiem dokumentiem.
4. Prasības attiecībā uz Talsu novada Mērsraga kanāla zivsaimnieciskās ekspluatācijas noteikumu izstrādi ir sekojošas:
   1. Noteikumu izstrādē piesaistīt atbilstošus ekspertus;
   2. Apkopot vēsturiskos datus no pieejamiem datu reģistriem, monitoringa programmām, iepriekš veiktiem pētījumiem un publikācijām. Ievākt un apkopot citus datus, kas nepieciešami zivsaimnieciskās ekspluatācijas noteikumu izstrādei;
   3. Veikt Mērsraga kanāla zivsaimnieciskā stāvokļa aktualizāciju, datu analīzi, veicot vienu pētniecisko kontrolzveju vasarā. Atbilstoši kontrolzvejas rezultātiem sagatavot zivju krājumu raksturojumu. Novērtēt zivju sugu sastāvu un relatīvās biomasas. Saimnieciski nozīmīgajām zivju sugām jānovērtē augšanas ātrums un to barošanās paradumi;
   4. Veikt zivju barības bāzes (zooplanktona, zoobentosa) novērtēšanu Mērsraga kanālā, ievācot paraugus batimetriski un ekoloģiski atšķirīgās stacijās vasarā;
   5. Veikt reprezentatīvu datu par ūdens kvalitāti ievākšanu. Katrā paraugā jānosaka pieci parametri (kopējais slāpeklis, fosfātjonu fosfors, kopējais fosfors, nitrātjonu slāpeklis, nitrītjonu slāpeklis). Papildus jānosaka izšķīdušais skābekļa daudzums, temperatūra un pH;
   6. Izstrādāt uz pētījumiem balstītus priekšlikumus atbilstošai Mērsraga kanāla licencētās makšķerēšanas organizēšanai un rekomendācijas ūdenskrātuves tālākai zivsaimnieciskajai ekspluatācijai, t.sk. zivju ielaišanai;
   7. Organizēt vienu publisko apspriešanu, sadarbojoties ar Talsu novada pašvaldības Īpašumu un vides aizsardzības nodaļas speciālistiem un Mērsraga pagasta pārvaldi un pēc iespējas iesaistot un izglītojot sabiedrību;
   8. Jautājumos, kas nav noregulēti šajā darba uzdevumā vai instrukcijā, Pretendents sadarbojas ar Pasūtītāju.
5. Izstrādātos Zivsaimnieciskās ekspluatācijas noteikumus saskaņot ar:
   1. Valsts vides dienestu;
   2. Valsts zinātnisko institūtu “Pārtikas drošības, dzīvnieku veselības un vides zinātniskais institūts”;
   3. Dabas aizsardzības pārvaldi;
   4. citām institūcijām vai personām, ja tas paredzēts attiecīgajos normatīvajos aktos.

6. Darbi tiks uzskatīti par izpildītiem pēc visu iepriekš minēto saskaņojumu saņemšanas un neprecizitāšu, ja tādas tiks konstatētas, novēršanas, un nodošanas-pieņemšanas akta abpusējas parakstīšanas, bet ne vēlāk kā 6 mēnešu laikā no līguma noslēgšanas dienas.

7. Noteikumu gala redakciju iesniegt elektroniski (datu nesējā) word un pdf formātos – 1 (vienā) eksemplārā pašvaldībai, 1 (vienā) - Valsts vides dienestam, 1 - valsts zinātniskajam institūtam “Pārtikas drošības, dzīvnieku veselības un vides zinātniskais institūts”, 1 (vienā) – Dabas aizsardzības pārvaldei un citiem, ja nepieciešams.

*Tehnisko specifikāciju sagatavoja:*

*Talsu novada pašvaldības Centrālās pārvaldes*

*Īpašumu un vides aizsardzības nodaļas*

*vides speciāliste*

*Ieva Krotova*

*16.05.2024.*

|  |  |
| --- | --- |
| Amats, vārds, uzvārds  *(pretendenta pārstāvja vai pilnvarotās personas)* |  |
| Paraksts |  |